stanford-oval/wikipedia huggingface dataset:
דיג בארץ ישראל
הערות שוליים

↑  יש החולקים על הראשוניות של ניר דוד מאחר שמרדכי שוורץ הקים את בריכת הדגים הראשונה בארץ, (במקווה ישראל שם למד), כבר ב-1927
↑  בין כרמל לים - מעגן מיכאל, הוצאת מערכות, 2009, עמ' 289
↑  ויקיפדיה אנגלית: Electrofishing
↑  א. בויבסקי, בנהרות ובימים, דבר, 29 בספטמבר 1936; א. בויבסקי, בנהרות ובימים, דבר, 6 באוקטובר 1936; המשך
↑  אסף שמואלי ויעל עברי-דראל, אושר בממשלה: כלובי הדגים יוצבו בנמל אשדוד, באתר ynet, 14 בספטמבר 2008
↑  אתר האגף
↑  משרד החקלאות החליט להעביר מתפקידם את מנהל אגף הדיג ומנהל תחום דיג ימי, ולפרק יחידת הפיקוח על הדיג
1 2 3  יוסי מזרחי, ‏מומחים מעריכים: דגי המאכל ייעלמו בתוך 40 שנה, באתר ‏מאקו‏, 25 באוגוסט 2012
↑  סרט ישראלי אודות דיג היתר בים התיכון הסיפור הישראלי שם הים התיכון
↑  תקנות דיג 2016 - הקובץ המלא של תקנות הדיג החדשות ועלון עם עיקרי התקנות החדשות, באתר החצי הכחול, דצמבר 2016.
↑  אלון רוטשילד, בהתמודדות עם משבר האקלים, אין מקום לדיג של מכמורות בים, באתר ynet, 18 בנובמבר 2021
↑  היחידה הימית - נעים להכיר, באתר רשות הטבע והגנים, 19פברואר, 2020
↑  אטילה שומפלבי, דגים בניגוד לחוק ופוגעים בכולנו, באתר ynet, 21 במאי 2017
↑  אורית ברנע, המצע הרך בים התיכון, באתר החברה להגנת הטבע, מאי 2016.
1 2  הפרטים בתכנית פעולה לניהול הדיג ואישוש הדגה והטבע בים התיכון 2020 - 2030, באתר החצי הכחול, ספטמבר 2020.
↑  יובל בגנו, הרפורמה לא יושמה במלואה - ענף הגיג בסכנת הכחדה, באתר החצי הכחול ומעריב חדשות, מרץ 2022.
↑  דרור גורני, חוק המכמורות: משרד החקלאות שוב מנסה למשוך זמן, באתר "שקוף", 12 בדצמבר 2021
↑  נעה פישר, התנגדויות להחלטה לאסור על דיג ב-60 יום בלבד: "פגיעה בערכי טבע מוגנים", באתר ynet, 8 בפברואר 2022
↑  יובל בגנו, משרד החקלאות מצמצם את איסור בדיג בעונת הרבייה, באתר החצי הכחול ומעריב, 21 פברואר, 2021.
דיג חובבים ישראלים בחופי הים התיכון
בורי - קיפון גדול ראש (Mugil cephalus)
חברי קיבוץ נווה ים ושלל סרדינים, 1945
טוּנָה אַלְבָּקוֹר
דיג בכנרת
קצה מזח הדייגים בחולתה (כעת מיובש)
ברכת דגים בבית הערבה, אמצע שנות ה-40
"דייגים" מאת אהרן פריבר, תבליט משנות השלושים או הארבעים. הדייג מופיע ביצירותיהם של אמנים רבים בתקופת "היישוב". נושא זה קושר פעמים רבות עם ערכים של שורשיות, עבודת כפיים ואקזוטיקה מזרחית.
ספינת הדיג "ניסן" של קיבוץ נווה ים עוגנת בנמל חיפה, 1945
דיג ברשת בשלולי. סוג של רשת זימים שהייתה מקובלת באזור עתלית
דיג בכנרת
חברת חולתה מתקנת רשתות דיג באגם החולה, 1943
צולל באילת עם שללו: ברקודה, 1955
המכון הלאומי לאוקיינוגרפיה של החברה הממשלתית לחקר ימים ואגמים לישראל בחיפה
נמל עכו
אנג'ליקה שר

| --- | --- |

 לידה:  1969 (בת 55 בערך) וילנה, ברה"מ 
 לאום:  ישראלית
 תחום יצירה:  צילום 
 https://angelikasherart.com
 
אנג'ליקה שר (נולדה ב-1969) היא צלמת ישראלית.
ביוגרפיה

אנג'ליקה שר נולדה בווילנה שבליטא הסובייטית דאז. סבה, לייב שר, היה צייר. עלתה לישראל לבדה בשנת 1990. היא בוגרת תואר ראשון ברנטגנאות ומדעי הטבע באוניברסיטת בר-אילן, בה למדה בשנים 1991–1995.
למדה במכללה לצילום בקריית אונו בשנים 2002–2005, שם הושפעה ממורתה פסי גירש. שר למדה בבצלאל בשנים 2007–2008. בבצלאל צילמה את סדרת התמונות Growing down, שרוב מושאיה הם ילדים, בעיקר נערות מתבגרות.
שר צילמה את סדרת התמונות "13", הכוללת שלוש עשרה תמונות. הסדרה הציגה ב-2009 בתחרות של חברת סוני בנושא צילום קונצפטואלי מבוים וזכתה במקום השלישי. היא התארחה בגלריה לאמנות עכשווית "ספיה" בצ'לסי, ניו יורק, בביאנלות ברחבי תבל, בכללן בשאנגחאי ובמוסקבה ובגלריית טבי דרזדנר בתל אביב.
Twilight Sleep, היא סדרת התמונות הראשונה שלה שאינה עוסקת בילדיה. היא הוצגה בביאנלה הים-תיכונית הראשונה בחיפה.
שר עשתה פרויקט עם בית איזי שפירא על אנשים מוגבלים.
ב-2012 עשתה פרויקט צילומים של שחקני תיאטרון גשר, בשם "מסע לתולדות היופי".
אנג'ליקה שר נשואה למוזיקאי והמפיק ולדימיר לומברג, מייסד להקת "ג'וריתמיקס", להם שלושה ילדים והם מתגוררים בקריית אונו.
אודות עבודתה

אנג'ליקה שר מצלמת בסגנון Tableau vivant, שילוב בין אמנות הצילום לאמנות הציור. האמן (צייר או צלם) היה מלביש אדם או קבוצה בתלבושות ומציב אותם בסיטואציה שהוא רואה בעיני רוחו. שר שואבת השראה מתולדות האמנות והצילום ולעיתים אף מצטטת ישירות מעבודותיהם של צלמים, ציירים או פסלים.
היא מצלמת את משפחתה וסביבתה הקרובה. צילומיה עוסקים ביופי, כמיהה, זרות, הגירה, התבגרות, הורות ובדידות.
סדרות תמונות > אלבום משפחתי

הציגה מהגרים שהגיעו מברית המועצות לשעבר וחיים בישראל, תמונות שלכאורה צולמו בברית המועצות, אבל למעשה צולמו בישראל.
סדרות תמונות > Upstairs

התבגרות נעדרת תמימות. מיניות הפכפכה שסגורה בחלל קלסטרופובי, התנגשות שמעבירה תחושה של אי-נוחות ומורת רוח.
סדרות תמונות > מעיל הפרווה של אמא

סיפורה האישי של משפחתה של שר, עולים חדשים מוילנה. נעשה ניסיון לשמר את מסורת הארץ ממנה היא הגיעה, המנהגים, המאכלים, השפה, הלבוש ולקיים את הקשר בין הדורות.
סדרות תמונות > Growing Down

בתמונה אחת, שתי נערות יושבות במרפסת. אחת בין ישיבה לכריעה, מביטה במבט מזוגג למצלמה, עורה צחור ותנוחת גופה מושכת למטה. הנערה השנייה יושבת בתנוחה ילדית, גוון עורה כהה יותר, חיוני יותר. בין שתי הנערות יושבים שני כלבים שמפנים את גבם למצלמה, מעין פסלי חיות. 
בתמונה אחרת שתי נערות ניצבות בפתחן של שתי דלתות. אחת מביטה באופן מודע וגופה מפלרטט עם המצלמה. השנייה רזה מאוד, מבטה חלול.
הסדרה שואלת מעולם הציור הבארוקי של קאראווג'ו וולסקז המביאים את הריאליסטי אל הנשגב.
הילדים והנערים אפופי זרות, ילדים בעלי מראה מזרח אירופאי ליד חבריהם הישראלים המושרשים בהוויה המקומית, משחק בין דומות, ניסיון לאינטגרציה, לבין שונות, עד כדי ניכור.
שר מתבוננת על מתבגרים ויחסיהם זה לזה, לחלל ולגוף שלהם. סדרה זו מונעת מניסיון ההורות הפרטי של שר, שטומנת בחובה חרדה לא קטנה. כך גם הצילומים: הם מאיימים, מלנכוליים, מנוכרים וקרים מאוד.
סדרות תמונות > Twilight Sleep

בתצלום אחד נראה סוס לבן ואציל, אבל היותו נתון באורווה פשוטה מוריד אותו מהגבוה לנמוך.
בתצלום אחר רואים אישה על מיטה ירוקה, על הקיר תלוי שטיח ועל המיטה בינה לבין הקיר שוכב גבר, ראשו טמון מאחורי האישה ורואים רק את צדו האחורי של גופו. הגבר מושפל, נראה כגופה ואילו האישה מוצגת בגאון במלוא הדרה.
בתצלום שולחן החג המזרח אירופאי מסודר בדייקנות סטרילית, כמדמה טקס אשכבה.
תצלום הגדי הנתון בתוך עדר הכבשים מדמה במבט ראשון קורבן, אך במבט שני נוצר הדימוי של היחיד מול הרבים והגדי היוצא מתוך יריעת הברזנט מדמה תהליך של לידה.
בסדרה זו התרחקה שר ממשפחתה הגרעינית, לפחות כך נראה במבט ראשון. אך צצות שאלות אחרות, על זיכרון תרבותי, הקרבה, גורל ומוות. התמונות בסדרה הן סמליות, מטפוריות, יוצרות שיח פתוח עם דימויים של טבע דומם וסמלים אחרים.
סדרות תמונות > 13

התמונות צולמו בעבודת מיצג עם ילדים. הילדים נראים מרוחקים, התמונות שואלות אלמנטים מתקופות שונות באמנות הציור.
בתמונה אחת בסדרה "13" נראים ילדים כלואים בחממה במרכזו של שדה ירוק. מלפני החממה יש חבית עטורה בציורי ילדים על רקע צהוב, מרחוק מאחוריה רואים בית צבוע צהוב. החממה נועדה להגן על צמחים מפני פגעי הטבע ולספק להם קרקע גידול אידיאלי, אך כאן הילדים לכודים בה ואינם מסוגלים לתקשר עם העולם החיצון.
בתמונה אחרת ילדים יושבים מאחורי שולחן ומבטם אינו פוגש במצלמה.
סדרת התמונות מתמקדת באימהות. כאן גדל המרחק בין המצלמה לסובייקטים ויוצר ריחוק בלתי מושג של ההורים מילדיהם, עד שיש תחושה של חרדה קיומית.
סדרות תמונות > מסע לתולדות היופי

תערוכת צילומים של שר בתיאטרון גשר. התיאטרון הזמין סקר שביקש לבחור את השחקנים או השחקניות בגשר שמגלמים את רעיון ה"פאם פאטאל". בדומה לאומברטו אקו בספרו "תולדות היופי", כך גם שר עקבה בתצלומיה אחר מושג היופי כפי שהתפתח בתקופות השונות.
סשה דמידוב צולם כאיש הרנסאנס: אידיאל של אצילות, שניחן בהרמוניה פנימית. לנה קריינדלין צולמה בסגנון המאה ה-16: פנים בהירות בפרופיל על רקע כהה, שמדגישות ואצילות ועדינות נשית, אבל מעמעם את המימד האינדיבידואלי. אלון פרידמן מצולם בסגנון הבארוק, בולט היחסי האמביוולנטי בין עולמות הטבע והנפש, ושאילה ממוטיב הניגוד בין האור לצל של רמברנדט. נטשה מנור צולמה בסגנון הבארוק שהדגיש את חוסר השלמות והחיפוש העצמי. שאילה מטכניקת קיארוסקורו של קאראווג'ו, שיוצרת ניגוד חד בין אור וצל. לוסי דובינצ'יק צולמה בסגנון התקופה הרומנטית. האדם הוצג כבעל אישיות רוחנית, יצירתית ובעל יצרים ומצבי רוח עזים חזקים.
ליליאן רות צולמה בסגנון האקספרסיוניזם, התצלום הדגיש מורכבות, דואליות ואמוציות חזקות. אפרת בן צור צולמה בסגנון הפילם נואר ונראית כפאם פאטאל. התצלום מבטא קדרות, חרדה וחוסר שקט. נטע שפיגלמן צולמה בסגנון הפופ ארט. ניתוץ ערכים ושימוש ללא כללים והגבלה באמצעים וחומרים. הנרי דוד צולם בסגנון שחקן קולנוע אמריקאי המגלם את היופי הגברי.
סדרות תמונות > שירת דבורה

סדרת צילומים החוקרת את השינוי שחל בבתה של הצלמת ובצעירות אחרות בזמן השירות הצבאי, בזמן שהן בודקות סוגיות של עצמאות, ציות, כוח, שליטה, היררכיה, שמירה על גבולות ואוטונומיה. במקביל משקפת הסדרה את השינוי הרגשי והתודעתי שחל באם, בעת שהיא ובתה מתמודדות עם מפגש בין תרבויות, דתות והיסטוריות, תוהות על תפקידן של נשים בתקופה זו ומחפשות משמעות בכל אלה.
סדרות תמונות > Egle

סדרה המבוססת על אגדת עם ליטאית.
שמה של הסדרה הוא בעל משמעות כפולה משום שפרט לאגלה גיבורת המיתוס הטרגי, מופיעה בצלומים השחקנית הליטאית אגלה מיקולוניטה שבדירתה השיכון שלה צולמו כמה מהעבודות.
סדרה זו הוצגה בליטא ונרכשה בשלמותה על ידי מוזיאון MO
סדרות תמונות > הִיא יוֹשְׁבָה לַחַלּוֹן

סדרה העוסקת במשאלות של מהגרים, בסיפורים שהם מספרים לעצמם על אודות החיים ובפער בין הכמיהות והשאיפות שלהם לבין המציאות הצורבת, התפוררותם של אידיאלים ואבדן הציפייה לעתיד טוב יותר. בסדרה זו מתכתבת אנג'ליקה שר באופן צורני ורעיוני עם האמן יוסל ברגנר ועם טכניקת הקינצ'וגי היפנית (אמנות התיקון המוזהב).
לקריאה נוספת

תומר יעקובסון, "על הגשמה עצמית: ריאיון עם אנג'ליקה שר", קומפוזיציה 8 – מרץ 2010, עמ' 40–57.
מאכלי קארי

| --- | --- |

 
 מאכלים
 סוג:  מנה 
 מטבח:  תת-היבשת ההודית 
 מוצא:  הודו 
 מרכיבים עיקריים:  תבלין, עשבי תיבול 
 
אורז, ראיטה, וקארי עוף טיקה
מאכלי קארי הוא שם (אשר העניקו אנשי המערב, בתחילה המשטר הקולוניאלי הבריטי) לקבוצה של תבשילים - מאכלי קדירה (אשר במקור הוגשו רק כתוספת למנה העיקרית); המתובלים ברוטב עשיר המכיל בדרך כלל מה שמכונה במערב אבקת קארי.
תבשילים אלה נפוצים במטבח ההודי, האינדונזי, התאילנדי ובמטבחיהם של עמים נוספים בדרום אסיה ובמזרח הרחוק.
הקארי הגיע למערב במאה ה-18 על ידי אנשי המשטר הקולוניאלי הבריטי ששלטו בהודו וקיימים מאכלים במערב אשר מכונים "קארי", אך לא יחשבו ככאלה באסיה. לפיכך, קשה למדי להגיד מהו "קארי". המונח המקורי הוא במקורו בשפה הטמילית, בה הוא מציין תבשיל ירקות (המילה עצמה מציינת ירקות), אשר מוגש לצידה של מנת דגנים, בדרך כלל אורז. כיום, המונח מציין מבחר תבשילי קדרה, אשר המשותף להם הוא בעיקר המוצא (האסיאתי, בדרך מתת-היבשת ההודית) והעובדה כי הם אמורים ללוות אורז או מנת דגנים דומה אחרת; באנגלית בריטית מציין המונח "קארי" את המנה בשלמותה - לא רק את התוספת בדמותו של תבשיל ירקות (עם או בלי תוספת בשר); אלא גם את האורז והרטבים. "אבקת קארי" הוא כינוי לתערובת תבלינים לתבשילים בסגנון הודי, אך בהודו לא נעשה שימוש נרחב בשם זה, והיא מכונה כך לשם ייצוא (בהודו מכונות תערובות תבלינים מסאלה).
למאכלי הקארי חריפות ברמות שונות, ונטען[דרוש מקור] שיש להם יתרונות בריאותיים למערכת העיכול ותכונות נוגדות דלקות.
פול מילסאפ

| --- | --- |

מילסאפ במדי דנוור נאגטס, 2020
 לידה:  10 בפברואר 1985 (בן 39) מונרו שבלואיזיאנה
 עמדה:  פאוור פורוורד
 גובה:  2.01 מטרים
 מספר:  4
 מכללה:  אוניברסיטת לואיזיאנה טק
 דראפט:  בחירה מספר 47, 2006 יוטה ג'אז
 קבוצות כשחקן
 2006–2013   2013–2017   2017–2021   2021–2022   2022:  יוטה ג'אז   אטלנטה הוקס   דנוור נאגטס   ברוקלין נטס   פילדלפיה 76'
 הישגים כשחקן
 4 בחירות למשחק האולסטאר (2014–2017)   חמישיית ההגנה השנייה (2016)   חמישיית הרוקיז השנייה (2007)
פול מילסאפ (באנגלית: Paul Millsap; נולד ב-10 בפברואר 1985 במונרו, לואיזיאנה) הוא כדורסלן עבר אמריקאי, אשר שיחק בעמדת הפאוור פורוורד בליגת ה-NBA. מילסאפ נבחר במקום ה-47 בדראפט 2006, ונבחר למשחק האולסטאר של ה-NBA ארבע פעמים בקריירה שלו.
קריירה > יוטה ג'אז

מילסאפ שיחק שלוש שנים באוניברסיטת לואיזיאנה טק, ממנה יצא אחד מגדולי השחקנים של יוטה ג'אז, קארל מלון. מילסאפ הוא השחקן הראשון בהיסטוריה של ליגת ה-NCAA שהוביל אותה בריבאונדים שלוש שנים ברציפות. לאחר שסיים את המכללה נבחר מילסאפ בבחירה ה-47 בדראפט ה-NBA‏ 2006 בידי יוטה ג'אז. מילסאפ סיים את עונת הבכורה שלו עם ממוצעים של 6.8 נקודות עם 5.2 ריבאונדים, ובנוסף קלע ב-33.3% מקו השלוש בממוצע למשחק. אף על פי שברנדון רוי זכה בתואר רוקי העונה, מילסאפ גם הוא התמודד על התואר והוא השיג 6 פעמים דאבל דאבל - יותר מכל רוקי אחר. בעונה זו שיאי הנקודות והריבאונדים שלו היו 20 ו-17 בהתאמה.
בתחילת עונתו השנייה שבר מילסאפ את שיא הנקודות שלו כשקלע 24 במשחק נגד קליבלנד קאבלירס. בסוף דצמבר 2007 הוא שוב שבר את השיא, כשקלע 28 נקודות במשחק נגד אורלנדו מג'יק. אף על פי ששיפר את משחקו ואת ממוצעיו, מילסאפ פתח בחמישייה רק בשני משחקים מתוך ה-82 ששיחק. את העונה סיים עם ממוצעים של 8.1 נקודות ו-5.6 ריבאונדים למשחק.
מילסאפ שיחק 30 משחקים ברציפות בעונת 2008/2009 עד שנפצע ב-26 בדצמבר 2008 ברצועה הצולבת, והיה חייב לא לשחק. פציעה זו קטעה רצף של 194 משחקים בהם שיחק מילסאפ מתחילת הקריירה שלו ב-NBA. במהלך אותה עונה נפצע קרלוס בוזר, ומילסאפ פתח במקומו בחמישייה. כשפתח בחמישייה ממוצעיו קפצו ל-15.5 נקודות עם 9.5 ריבאונדים בממוצע למשחק. את העונה סיים עם ממוצעי שיא קריירה של 13.5 נקודות, 8.6 ריבאונדים, 30.1 דקות, 1.8 אסיסטים, 1.0 חטיפות, 69.9% אחוזים מקו העונשין ו-38 פתיחות בחמישייה.
ביולי 2009 חתם מילסאפ על חוזה טיוטה עם פורטלנד טרייל בלייזרס ששווה 32 מיליון דולר לארבע עונות, אך הג'אז השוו את ההצעה לאחר מספר ימים, והשאירו אותו ביוטה. בעונת 2009/2010 מילסאפ קלע 11.6 נקודות עם 6.8 ריבאונדים ושיא של 1.2 חסימות בממוצע למשחק. בפלייאוף של העונה הזו השיג ממוצעי שיא קריירה בנקודות (18.0), בריבאונדים (8.8), בדקות (32.3), באסיסטים (2.2), בחסימות (1.4), בחטיפות (1.1), באחוזים מקו העונשין (69.0%), ובאחוזים מהשדה (57.4%).
בתחילת עונת 2010/2011 מילסאפ היה הפאוור פורוורד הפותח בחמישייה אחרי שקרלוס בוזר, הפותח הקודם עזב לשיקגו בולס. הוא פתח בחמישייה לצד הסנטר אל ג'פרסון שהגיע בטרייד ממינסוטה טימברוולבס. ב-9 בנובמבר קלע מילסאפ שיא קריירה של 46 נקודות בניצחון בהארכה על מיאמי היט 116-114, כשהג'אז היו בפיגור 22 במהלך המשחק. מילסאפ קלע 11 נקודות ב-28 שניות, שכללו 3 שלשות וסל ניצחון עם הבאזר. הג'אז הנחילו להיט את הפסד הבית הראשון שלהם בעונה זו. ב-39 המשחקים הראשונים בעונה זו קולע מילסאפ שיא נקודות של 17.6 למשחק.
קריירה > אטלנטה הוקס

ביולי 2013 חתם מילסאפ על חוזה לשנתיים באטלנטה הוקס. בעונת 2014/2015 השיגו ההוקס את המאזן הטוב ביותר באזור המזרחי, אך הודחו על ידי קליבלנד קאבלירס בשלב הגמר האזורי, בתוצאה 0–4. ביולי 2015 חתם על הארכת חוזה בקבוצה ל-3 עונות נוספות עבור כ-59 מיליון דולר.
קריירה > דנוור נאגטס

לקראת עונת 2017/2018 חתם על חוזה ל-3 עונות בדנוור נאגטס, עבור כ-90 מיליון דולר. בעונתו הראשונה בדנוור החמיץ 44 משחקים בשל פציעה בשורש כף היד. בעונת 2019/2020 סייע לנאגטס להעפיל לגמר האזור המערבי, לראשונה מזה 11 שנים, עם ממוצעים של 11.6 נקודות ו-5.7 ריבאונדים למשחק כשחקן החמישייה הפותחת. בנובמבר 2020 חתם בדנוור על הארכת חוזה לעונה אחת נוספת.
קריירה > ברוקלין נטס

בספטמבר 2021 חתם מילסאפ על חוזה בברוקלין נטס.
קריירה > פילדלפיה 76

בפברואר 2022 הועבר בטרייד עם ג'יימס הארדן לפילדלפיה 76' תמורת בן סימונס, סת' קרי ואנדרה דראמונד. חוזהו לא הוארך בתום העונה.
לאחר שמילסאפ לא שיחק במשך שתי עונות, הודיע על פרישתו ממשחק פעיל ב-3 בדצמבר 2024.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | יוטה | 82 | 1 | 18.0 | 0.525 | 0.333 | 0.673 | 5.2 | 0.8 | 0.8 | 0.9 | 6.8 |
| 2007/2008 | יוטה | 82 | 2 | 20.8 | 0.504 | 0.000 | 0.677 | 5.6 | 1.0 | 0.9 | 0.9 | 8.1 |
| 2008/2009 | יוטה | 76 | 38 | 30.1 | 0.538 | 0.000 | 0.699 | 8.6 | 1.8 | 1.0 | 1.0 | 13.5 |
| 2009/2010 | יוטה | 82 | 8 | 27.8 | 0.538 | 0.111 | 0.693 | 6.8 | 1.6 | 0.8 | 1.2 | 11.6 |
| 2010/2011 | יוטה | 76 | 76 | 34.3 | 0.531 | 0.391 | 0.757 | 7.6 | 2.5 | 1.4 | 0.9 | 17.3 |
| 2011/2012 | יוטה | 64 | 62 | 32.8 | 0.495 | 0.226 | 0.792 | 8.8 | 2.3 | 1.8 | 0.8 | 16.6 |
| 2012/2013 | יוטה | 78 | 78 | 30.4 | 0.490 | 0.333 | 0.742 | 7.1 | 2.6 | 1.3 | 1.0 | 14.6 |
| 2013/2014 | אטלנטה | 74 | 73 | 33.5 | 0.461 | 0.358 | 0.731 | 8.5 | 3.1 | 1.7 | 1.1 | 17.9 |
| 2014/2015 | אטלנטה | 73 | 73 | 32.7 | 0.476 | 0.356 | 0.757 | 7.8 | 3.1 | 1.8 | 0.9 | 16.7 |
| 2015/2016 | אטלנטה | 81 | 81 | 32.7 | 0.470 | 0.319 | 0.757 | 9.0 | 3.3 | 1.8 | 1.7 | 17.1 |
| 2016/2017 | אטלנטה | 69 | 67 | 34.0 | 0.442 | 0.311 | 0.768 | 7.7 | 3.7 | 1.3 | 0.9 | 18.1 |
| 2017/2018 | דנוור | 38 | 37 | 30.1 | 0.464 | 0.345 | 0.696 | 6.4 | 2.8 | 1.0 | 1.2 | 14.6 |
| 2018/2019 | דנוור | 70 | 65 | 27.1 | 0.484 | 0.365 | 0.727 | 7.2 | 2.0 | 1.2 | 0.8 | 12.6 |
| 2019/2020 | דנוור | 51 | 48 | 24.3 | 0.482 | 0.435 | 0.816 | 5.7 | 1.6 | 0.9 | 0.6 | 11.6 |
| קריירה |  | 996 | 709 | 29.1 | 0.490 | 0.343 | 0.737 | 7.3 | 2.3 | 1.3 | 1.0 | 14.0 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007 | יוטה | 17 | 0 | 15.5 | 0.525 | 0.000 | 0.667 | 4.4 | 0.5 | 0.6 | 0.5 | 5.9 |
| 2008 | יוטה | 12 | 0 | 17.5 | 0.516 | 0.000 | 0.520 | 3.9 | 0.3 | 0.6 | 1.3 | 6.4 |
| 2009 | יוטה | 5 | 0 | 31.0 | 0.510 | 0.000 | 0.500 | 8.0 | 1.6 | 0.8 | 1.0 | 11.8 |
| 2010 | יוטה | 10 | 0 | 32.3 | 0.574 | 0.000 | 0.690 | 8.8 | 2.2 | 1.1 | 1.4 | 18.0 |
| 2012 | יוטה | 4 | 4 | 34.8 | 0.370 | 0.000 | 0.500 | 11.0 | 0.5 | 0.2 | 2.5 | 12.0 |
| 2014 | אטלנטה | 7 | 7 | 38.1 | 0.398 | 0.333 | 0.804 | 10.9 | 2.9 | 1.4 | 1.9 | 19.4 |
| 2015 | אטלנטה | 16 | 15 | 35.4 | 0.407 | 0.306 | 0.744 | 8.7 | 3.4 | 1.6 | 0.9 | 15.2 |
| 2016 | אטלנטה | 10 | 10 | 36.5 | 0.431 | 0.242 | 0.745 | 9.4 | 2.7 | 1.2 | 2.3 | 16.7 |
| 2017 | אטלנטה | 6 | 6 | 36.5 | 0.505 | 0.176 | 0.811 | 9.3 | 4.3 | 1.5 | 0.7 | 24.3 |
| 2019 | דנוור | 14 | 14 | 33.5 | 0.468 | 0.316 | 0.770 | 6.7 | 0.8 | 0.9 | 1.1 | 14.6 |
| 2020 | דנוור | 19 | 19 | 24.2 | 0.398 | 0.341 | 0.796 | 4.7 | 1.2 | 0.6 | 0.5 | 8.0 |
| קריירה |  | 120 | 75 | 28.6 | 0.457 | 0.288 | 0.729 | 7.0 | 1.7 | 1.0 | 1.1 | 12.6 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  מילסאפ חותם על הארכת חוזה בדנוור, באתר הקבוצה, 3 בדצמבר 2020
↑  מילסאפ חותם על חוזה בברוקלין, באתר הקבוצה, 10 בספטמבר 2021
↑  Shams Charania, Four-time All-Star Paul Millsap retires after 16 NBA seasons - ESPN, ESPN, ‏3 בדצמבר 2024
לא סתם

| --- | --- |
 סינגל בביצוע אמיר דדון
 מתוך האלבום יש אין סוף
 יצא לאור:  2013 
 שפה:  עברית 
 אורך:  3.34 דק' 
 כתיבה:  אמיר דדון 
 לחן:  אמיר דדון 
 
לא סתם הוא שיר מתוך אלבומו השני של אמיר דדון, "יש אין סוף", שיצא בשנת 2013. דדון כתב והלחין את השיר בהשראת המחאה החברתית של קיץ 2011.
גרסה המוזיקלית

תומר בירן אחראי על ההפקה המוזיקלית, ועיבדו אותו אמיר דדון, תומר בירן, אבי יפרח, גלעד שמואלי, תומר צדקיהו ועדי הר צבי.
הרקע לשיר

דדון חשב על מילות השיר ועל המנגינה כאשר הלך עם ההמון במחאה החברתית של קיץ 2011. כאשר דדון ראה את העם יוצא מהבית לרחוב למחות על המציאות של חייהם בשנת 2011, הוא התרגש והתעוררה אצלו ההשראה לשיר. הוא האמין שגם אם באותו הזמן לא ראו את השינוי, דברים ישתנו בעתיד בעקבות מחאה זו.
פרשנות השיר

השיר "לא סתם" זכה לפרשנויות רבות. העיתונאי יוסי חרסונסקי התייחס לשיר באתרו וטען שהמילה "סתם" מופיעה 22 פעמים בשיר. הוא הסיק מכך שדדון רצה לומר שהוא יודע שיש סיבה לאהבה, אך במקום זאת הוא העדיף לחזור 22 פעם על המילים "לא סתם". הוא הוסיף שאומנם דדון לא מרבה לבטא את רגשותיו במילים, אבל הלחן והטון מבטאים את כוונתו "לא סתם אני אוהב". הטון מטפס עוד חצי אוקטבה כדי לבטא את אהבתו, הקצב המדוד והעיבוד האקוסטי מעניקים את התחושה החורפית המהורהרת, כאילו זה שיר מפסקול של סרט שמשתמשים בו כרקע לסיפור אהבה גדולה. בשירו המוזיקה היא יותר מסתם מילים, היא משדרת את מנגינת הלב, ומוסיפה לנו אור לחיים. בשירו יש לחן שמזכיר את הבלדות של מוש בן ארי, לצד אלמנטים שיכולים להפוך אותו לשיר שליווה את אמיר דדון לאורך כל שנת 2013 ובכל השנים אחריה כי הוא עשוי מחומרים קלאסיים.
ביקורת על השיר

אסף נבו מתאר את שירו של דדון כאחד השירים היפים שיצאו בארץ בשנת 2013 ואומר: "השיר מתאים מאוד לרדיו בסופי שבוע ובשעות הלילה". בנוסף השיר הוצג כמועמד למצעדי הפזמונים השבועיים של רשת ג׳ וצעד כשישה שבועות. אף על פי שהשיר לא זכה להצלחה במצעדים השבועיים של התחנה, השיר הצליח להגיע למצעד השנתי של התחנה למקום ה-37.
הערות שוליים

1 2   1.3845176, לא להבין, להלחין: מאחורי השירים של אמיר דדון, באתר הארץ, 7 במרץ 2013
1 2  אמיר דדון - לא סתם, באתר yosmusic.com, ‏3 בינואר 2012
1 2 3 4  אסף נבו, ‏זה לא סתם, זה אמיר דדון, באתר ‏מאקו‏, 3 בינואר 2012
1 2  לא סתם, באתר פזמונט
↑   1.3845176, לא להבין, להלחין: מאחורי השירים של אמיר דדון, באתר הארץ, 7 במרץ 2013
לורם איפסום (ספר)

| --- | --- |

כריכת הספר לורם איפסום מאת תומר ליכטש, הוצאה עצמית, 2007
 מידע כללי
 מאת:  תומר ליכטש
 שפת המקור:  עברית 
 הוצאה
 תאריך הוצאה:  2007 
 
לורם איפסום הוא מקבץ מקטעי טקסט (הקרוי מאשאפ) של היוצר הישראלי תומר ליכטש, יליד 1978. הספר ראה אור בהוצאה עצמית בתל אביב בשנת 2007. נוסף על גרסתו המודפסת, לספר יש גרסה וירטואלית בקובץ PDF שניתן להוריד באופן חינמי דרך האינטרנט.
בשנת 2019 היוצר תומר ליכטש הוציא ספר נוסף בשם "שירים טיפוסיים" בהוצאת מקום לשירה.
שם הספר וצורתו

המושג "לורם איפסום" הוא ביטוי מוכר למלל אוטומטי המכיל אותיות ורווחים בדמות מילים חסרות כל משמעות. השימוש בלורם איפסום נעשה כדי למלא שטחי תוכן, לרוב לצורכי גרפיקה, עיצוב ודפוס. השימוש המעניין של תומר ליכטש במושג זה כשם הספר יכול להעיד על מידת הרצינות שבה הוא מעוניין שהקוראים יתייחסו ליצירתו.
קטעים המופיעים במקבץ, 507 במספר, מורכבים כולם משלוש שורות קצרות, לעיתים בנות לא יותר משלוש או ארבע מילים. המקטעים ממוספרים אך לא מסודרים באופן כרונולוגי או לפי נושאים, אף על פי שלעיתים קיימים קישורים בין מקטע אחד למשנהו, למשל מקטע שממשיך רעיונית את המקטעים שהופיעו לפניו. אחדים מהמקטעים אינם אלא חזרה על אותה שורה, או אזכור של מילים עם הברות דומות או של חרוזים, כמו כן, גם המילה הגסה לא נעדרת מהם.
ייחודיות היצירה היא בהנגשת עולם המושגים הווירטואלי בתצורה פואטית של שירה לכאורה. אחדים מהמקטעים מנוסחים בצורת תהייה כללית, ובאחרים ניתן למצוא הדי ביקורת. ישנם מקטעים המתארים סיטואציות שונות מעולם האינטרנט, כדוגמת שיח בין טוקבקיסטים.
ביקורות שנכתבו על הספר

כדי להבין את "לורם איפסום" צריך איפוא לקרוא אותו בעת ובעונה אחת הן כשירה והן כסדרת טוקבקים הנורים לעברה של השירה העברית בת זמננו וכמה ממוסדותיה המרכזיים... לזכות ליכטש יש לומר שהוא מצא את שביל הזהב בין גסות הרוח הטוקבקיסטית ועדינות הנפש המשוררית בלי לקפח אף אחת מהן.
הספר הזה נוצר בחיכוך שבין ההילה הפואטית של שירה מודרניסטית לחשיבה הטכנולוגית הפוסט-מודרנית... יש פיתוי להביט בספר הזה כספר שירה שיצא משליטה, נגרר להצפה לא מבוקרת, איבד את העניין. ברור שהמחבר מודע לכך, וכותרת הספר היא תשובה-מראש לסוג כזה של ביקורת.
לחטוב עצים

|  מידע כללי |
| --- | --- |
 מאת:  תומאס ברנהרד
 שפת המקור:  גרמנית
 סוגה:  רומן
 מקום התרחשות:  וינה 
 הוצאה
 הוצאה:  אלפרד א. קנופף 
 הוצאה בשפת המקור:  1984
 תאריך הוצאה:  1984 
 מספר עמודים:  201
 עורך:  רוני מאירשטיין
 הוצאה בעברית
 הוצאה:  הוצאת בבל - המפעל לתרגום ספרות מופת
 תאריך:  2017
 תרגום:  רחל בר-חיים
 מהדורות נוספות
 מספר כרכים:  1
 סדרה
 ספר קודם:  The Loser 
 הספר הבא:  אחיינו של ויטגנשטיין 
 קישורים חיצוניים
 מסת"ב:  מסת"ב 9789655122732
 הספרייה הלאומית:  004376971
 
לחטוב עצים הוא רומן מאת תומאס ברנהרד שפורסם בגרמנית בשנת 1984.
הספר תורגם לעברית בשנת 2017 על ידי רחל בר-חיים הוצאת בבל ובתמיכת המפעל לתרגום ספרות מופת.
הספר

גיבור העלילה הוא סופר אוסטרי ששהה בגלות ארוכה באנגליה ושב למולדתו. הסופר נפגש עם חבריו מעברו אך חש זרות, ניכור ואף בוז כלפיהם.
דמויות מרכזיות:
הסופר - הדמות המרכזית שאינה מוזכרת בספר בשמה
בני הזוג אָוֶורסברגר
יואנה - אמנית שהתאבדה
חלק מהדמויות בספר זוהו עם דמויות אמתיות בתרבות האוסטרית.
הערות שוליים

↑  "קורא בספרים"
| --- | --- |
בקרת זהויות :  GND: 4447199-3
לאכול, להתפלל, לאהוב

ערך זה עוסק ברומן מאת אליזבת גילברט. אם התכוונתם לסרט שמבוסס על הרומן, ראו .
| --- | --- |

כריכת הספר בעברית
 מידע כללי
 מאת:  אליזבת גילברט 
 שפת המקור:  אנגלית 
 סוגה:  רומן רומנטי, ספר זיכרונות
 נושא:  רוחניות 
 הוצאה
 הוצאה:  ספרי פינגווין
 מקום הוצאה:  ארצות הברית 
 תאריך הוצאה:  16 בפברואר 2006 
 הוצאה בעברית
 הוצאה:  כנרת
 תאריך:  2008
 מספר עמודים:  416
 
לאכול, להתפלל, לאהוב (באנגלית: Eat, Pray, Love) הוא רומן רומנטי מאת הסופרת אליזבת גילברט. הספר יצא לאור בהוצאת ספרי פינגווין בשנת 2006 ותורגם ל־14 שפות. תורגם לעברית על ידי יעל סלע-שפירו בשנת 2008 בהוצאת כנרת. סוגת הספר היא רומן רומנטי או ספר זיכרונות המתעד את נסיעתה של המחברת ברחבי העולם לאחר גירושיה. הוא מתאר את החוויות והגילויים שלה במהלך מסעותיה. הספר היה ברשימת רבי המכר של "הניו יורק טיימס" במשך 187 שבועות. זכויות הסרט עבור הזיכרונות נרכשו על ידי סרטי קולומביה. גרסת הסרט, שבה כיכבו ג'וליה רוברטס וחבייר ברדם, הוקרנה בבתי הקולנוע ב-13 באוגוסט 2010.
בהמשך לספר הזה כתבה גילברט את הספר: "מחויבים: ספקן עושה שלום עם נישואין", אשר יצא לאור בהוצאת ויקינג בינואר 2010. היא תיארה את חייה לאחר "לאכול, להתפלל, לאהוב" וחקרה את מושג הנישואין.